Toshkent shahrida 13 yanvar kuni -19,8 daraja sovuq harorat qayd etildi. Mazkur ko‘rsatkich poytaxtdagi oxirgi yarim asrlik uchun eng minimum haroratdir. 2007-2008 yilning qish oylarida Toshkentda eng past harorat ko‘rsatkichi -17,4 darajagacha pastlagan. Hozirgi sovuq antitsiklon 2008 yil qishidagi antitsiklondan kuchli. Respublika bo‘yicha eng past harorat Qoraqalpog‘istonda ro‘yxatga olingan bo‘lib, o‘tgan asrning 70-yillarida harorat -40 darajagacha pasaygan. “O‘zgidromet” axborot xizmati ushbu antitsiklon biroz kuchsizlanib borayotgani, ammo O‘zbekiston keyingi haftagacha uning ta’sirida bo‘lib turishini ma’lum qildi.